OpenLLM-France/wikimedia huggingface dataset:
# Carrer d'en Serra

El carrer d'en Serra pertany al districte de Ciutat Vella de Barcelona. Del carrer dels Còdols, també anomenat antigament del Codoler, o Rocder, se'n té notícia de la seva existència a començaments del segle XIII per la qual cosa es pot estimar l'antiguitat al voltant de finals del segle segle XI i començaments del XII. A aquest entorn se'l coneixia com a Vilanova dels Còdols per ser un raval del casc antic emmurallat. El nom li ve d'una família notòria de comerciants.

## Referències

* ↑ El carrer d'en Serra [Consulta: 16 octubre 2024].
# Xavier Casals i Meseguer

Xavier Casals i Meseguer (Barcelona, 1963) doctor en història contemporània per la Universitat de Barcelona i professor d'història contemporània a la Universitat Ramon Llull. És autor de diverses obres sobre l'evolució de la ultradreta. Col·labora en diversos mitjans de comunicació com el diari Ara, La Vanguardia i L'oracle de Catalunya Ràdio.

## Obres

* Neonazis en España (1995)
* La tentación neofascista en España (1998)
* ¿Qué era? ¿Qué es? El fascismo (1998)
* Ultrapatriotas (2003)
* Franco y los Borbones (2005)
* Political survival on the extreme right (2005), editor
* Ultracatalunya (2007)
* El oasis catalán (1975-2010): ¿Espejismo o realidad? (2010)
* Partidos y elecciones en la Cataluña del siglo XXI (2012), coeditor
* El pueblo contra el Parlamento. El nuevo populismo en España. 2009-2013 (2013)

## Referències

* ↑ «Ara.cat». [Consulta: 17 desembre 2017].
* ↑ «Xavier Casals: «La injusticia conduce al caos y el caos agudiza la injusticia»» (en castellà). abc.
* ↑ «El pueblo contra el Parlamento. El nuevo populismo en España. 2009-2013». [Consulta: 17 desembre 2017].

## Enllaços externs

* Blog de Xavier Casals
# George Parker (atleta)

George Richard Parker (Leichhardt, Nova Gal·les del Sud, 1897 - Sydney, 18 de juny de 1974) fou un atleta australià, especialista en marxa atlètica, que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En els 3 km marxa guanyà la medalla de plata, mentre en els 10 km marxa abandonà en la final.
En el seu palmarès també destaquen tres títols nacionals d'1 i 3 milles.

## Referències

* 1 2 «George Parker Olympic Results». sports-reference.com. Arxivat de l'original el 12 de novembre 2012. [Consulta: 14 novembre 2017].
# Obdurodon insignis

Obdurodon insignis és un monotrema prehistòric. Visqué durant el Miocè a Austràlia Meridional, on fou descobert l'any 1975 per Mike O. Woodburne i Dick H. Tedford a la formació d'Etudunn, al desert de Tirari.
L'holotip és una molar inferior esquerra que es troba al Museu d'Austràlia Meridional a Adelaida. Presenta sis arrels. També se n'han trobat M2 amb quatre arrels i fragments de mandíbula i pelvis. Obdurodon insignis té una canina (C1) més que el seu avantpassat Steropodon galmani. També devia tenir un bec més petit que el d'Obdurodon dicksoni.

## Referències

* ↑ Entrada «Obdurodon insignis» de la Paleobiology Database (en anglès). [Consulta: 20 desembre 2022].
# Zhang Sipeng

Zhang Sipeng (en xinès: 张思鹏) (Haidian, Pequín, Xina, nascut el 14 de maig de 1987) és un futbolista xinès. Juga com a porter cedit al Beijing Yitong Kuche.

## Carrera futbolística

En 2007 Zhang Sipeng va començar la seva carrera futbolística professional al Beijing Guoan de la Superlliga de la Xina. Es va convertir ràpidament en titular de l'equip en la seva primera lliga en l'equip i ha sempre ha jugat suplent de Yang Zhi, porter de primera elecció. Faria finalment el seu debut de lliga pel Beijing el 13 de juny de 2009 en un partit davant el Tianjin Teda F.C. que va veure guanyar al Beijing 1-0.

## Referències

* ↑ https://web.archive.org/web/20130101071526/http://www.fcguoan.com/member/zhangsipeng.html
* ↑ https://web.archive.org/web/20120525040819/http://images.the-afc.com/Documents/competitions/fixtures/367-2148.pdf
* ↑ http://csldata.sports.sohu.com/gameinfo.php?season=2009&gameid=a11082

## Enllaços externs

* Perfil del jugador en la web del Beijing Guoan
* Características del jugador en la web de football-lineups
* Blog de Zhang Sipeng
# Ellen Becker

Ellen Becker (Duisburg, 3 d'agost de 1960) és una remadora alemanya, ja retirada, que va competir sota bandera de la República Federal Alemanya durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on va disputar dues proves del programa de rem. Formant parella amb Iris Völkner, guanyà la medalla de bronze en la prova del dos sense timoner, mentre en el vuit amb timoner fou sisè. En el seu palmarès també destaquen cinc campionats nacionals en el dos sense timoner i tres en el quatre amb timoner.

## Referències

* ↑ Ellen Becker a Sports Reference (arxivat)
* ↑ «RRK 08 Rudern - Deutsches Meisterschaftsrudern - "Zweier-ohne" Frauen, Platz 1-3». [Consulta: 6 setembre 2020].
* ↑ «RRK 08 Rudern - Deutsches Meisterschaftsrudern - Riemenvierer Frauen, Platz 1-3». [Consulta: 6 setembre 2020].
# Paraliparis diploprora

Paraliparis diploprora és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 0-2.600 m de fondària.

## Distribució geogràfica

Es troba al mar de Scotia davant les costes de l'illa de Geòrgia del Sud.

## Observacions

És inofensiu per als humans.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Andriàixev, A. P., 1986. Review of the snailfish genus Paraliparis (Scorpaeniformes: Liparididae) of the Southern Ocean. Theses Zoologicae v. 7: i-iv + 1-204.
* ↑ The Taxonomicon (anglès)
* 1 2 3 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Robert Grondelaers

Robert Grondelaers (Opglabbeek, 28 de febrer de 1933 – Opglabbeek, 22 d'agost de 1989) va ser un ciclista belga, que fou professional entre 1954 i 1962. El 1952 va guanyar dues medalles als Jocs Olímpics de Hèlsinki, una d'or en la contrarellotge per equips, junt a André Noyelle i Lucien Victor; i una de plata en la prova en línia.

## Palmarès

* 1951
** 1r al Tour de la província de Namur
* 1952
** als Jocs Olímpics de Hèlsinki de la contrarellotge per equips (amb André Noyelle i Lucien Victor)
** als Jocs Olímpics de Hèlsinki de la prova en línia
* 1953
** Vencedor d'una etapa al Tour of Britain

## Referències

* ↑ «GRONDELAERS Robert». [Consulta: 28 juliol 2024].
* ↑ «Olympedia – Robert Grondelaers». [Consulta: 28 juliol 2024].

## Enllaços externs

* Fitxa de Robert Grondelaers a sitiodeciclismo.net
# Zand

«Zand» té aquests significats:
* Zand, conjunt de literatura sagrada mazdeista, vegeu Avesta
* Zand (tribu), tribu de l'Iran que vivia a la part oriental de les muntanyes Zagros, probablement part del grup lakk dins del poble lur, encara que també és reclamada com a parcialment kurda
* Dinastia Zand, nissaga que va regnar sobre Pèrsia de 1750 a 1794
# Zdravko Hebel

Zdravko Hebel (Zagreb, 21 de gener de 1943 - Zagreb, 12 d'agost de 2017) fou un waterpolista croat que va competir sota bandera iugoslava durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la competició del waterpolo. En el seu palmarès també destaca una medalla d'or als Jocs del Mediterrani de 1967.
A nivell de clubs jugà al HAVK Mladost, amb qui guanyà quatre Copes d'Europa de Waterpolo, el 1968, 1969, 1970 i 1972; la Recopa d'Europa de 1976, la Supercopa d'Europa de 1976 i sis lligues de Iugoslàvia, el 1962, 1964, 1967, 1969, 1970 i 1971.
Posteriorment fou un destacat dirigent esportiu. Fou president de l'Associació Esportiva de Zagreb, president de l'Associació de jutges de waterpolo de Croàcia i president de l'Associació de waterpolo de Croàcia. Entre el 1991 i el 2000 fou vicepresident del Comitè Olímpic Croat i del 2000 al 2002 en fou president.

## Referències

* 1 2 3 4 «Olympedia – Zdravko Hebel». [Consulta: 6 desembre 2023].
# Yorba Linda

Yorba Linda és una ciutat del nord-oest del comtat d'Orange, California, aproximadament a 21 quilòmetres al nord-oest del centre de Santa Ana, Califòrnia.
Segons el cens de 2000, Yorba Linda tenia un població total de 58.918 habitants. Tanmateix, la proliferació d'urbanitzacions recents a la rodalia de l'est i als turons del nord de Yorba Linda ha fet incrementar la població fins als 71.000 habitants.
El fill il·lustre més conegut que va residir a Yorba Linda va ser Richard Nixon, encara que la seva família es va traslladar abans que Yorba Linda esdevingués una ciutat. La biblioteca i el museu presidencial de Richard Nixon és possiblement el lloc d'interès més visitat i conegut de la ciutat.
El 2005, la CNN va posicionar Yorba Linda en la 21a posició dels millors llocs per viure als EUA.

## Agermanaments

* Jorba, Anoia, Catalunya

## Referències

* ↑ Lanser, Jon «Irvine called 4th best place to live in U.S.». Orange County Register, 14-07-2008 [Consulta: 15 juliol 2008]. Arxivat 2010-02-18 a Wayback Machine. «Còpia arxivada». Arxivat de l'original el 2010-02-18. [Consulta: 27 maig 2010].
* ↑ «El poble de Jorba continua mantenint vius els vincles amb Yorbalinda, Califòrnia». Anoiadiari.cat. [Consulta: 2 gener 2017].
# Yorikane Masumoto

Yorikane Masumoto (桝本頼兼, Masumoto Yorikane) és un buròcrata i polític japonés. Va exercir com a 25é alcalde de Kyoto des de l'any 1996 fins al 2008. També va exercir amb anterioritat com a funcionari de l'ajuntament de Kyoto.
Yorikane Masumoto va nàixer a Dairen, al Manxukuo (actualment Dalian, província de Liaoning, RPX), un 29 de gener de 1941. L'any 1945, en acabar la Segona Guerra Mundial, va ser deportat al Japó, instal·lant-se primer a la vila de Kumihama (actual Kyōtango) i posteriorment a la ciutat de Kyoto. Va cursar els seus estudis bàsics i secundaris a la ciutat de Kyoto. L'any 1963 es graduà a la facultat de dret de la Universitat Chūō de Tòquio, començant el mateix any a treballar al departament d'educació de l'ajuntament de Kyoto. L'abril de 1988, Masumoto assoleix el càrrec de subdirector d'educació i l'any 1992 arriba a ser superintendent del mateix departament. L'any 1996 deixa tots els seus càrrecs per tal de presentar-se com a candidat a les eleccions a l'alcaldia de Kyoto de 1996, les quals guanyà, convertint-se en alcalde el 25 de febrer de 1996. A l'octubre de 2007 va anunciar la seua intenció de retirar-se de la política a la fi del seu mandat i no tornar-se a presentar a les eleccions a l'alcaldia. Així, el 24 de febrer de 2008, Yorikane Masumoto va deixar de ser alcalde, sent substituït per en Daisaku Kadokawa.

## Referències

* ↑ «Còpia arxivada» (en japonès). Arxivat de l'original el de febrer 11, 2008. [Consulta: d’abril 25, 2021].
* ↑ Error: hi ha títol o url, però calen tots dos paràmetres.«» (en japonès). ザ･選挙. JANJAN. Arxivat de l'original el 25 juny 2007.
# Yoriyasu Arima

Yoriyasu Arima (有馬 頼寧, Arima Yoriyasu, Tòquio, 17 de desembre de 1884-9 de gener de 1957) va ser un polític japonès. S'especialitzà en política agrícola, ocupant diversos càrrecs al ministeri d'Agricultura fins que va arribar a ser ministre el 1937, durant el Govern de Fumimaro Konoe. També va col·laborar en iniciatives esportives, com la creació del club de beisbol Tokyo Senators el 1939.

## Biografia

Nascut a la prefectura de Tòquio, era fill del comte Yoritsumu Arima, senyor del clan Kurume. Va formar-se a l'Escola d'Agricultura de la Universitat Imperial de Tòquio, on es va graduar el 1910. Després va unir-se al Ministeri d'Agricultura i Comerç i va involucrar-se en la política agrícola. Renuncià al seu càrrec el 1917 i va convertir-se en instructor i professor auxiliar de la Universitat Imperial de Tòquio.
Considerat un membre de la noblesa innovador, Arima va donar suport al moviment d'alliberament dels buraku. Així mateix, va ser fundador de la Nihon Nōmin Kumiai (Unió d'Agricultors del Japó) i elegit membre de Cambra de Representants en representació del Rikken Seiyūkai (Amics del Govern Constitucional) el 1924. Com a membre de la família Arima va ser elegit, en qualitat de comte, membre de la Cambra dels Pars el 1929. Va continuar vinculat a la política agrícola, atès que l'any 1932 va ser nomenat viceministra d'Agricultura i el 1937 va esdevenir ministre d'Agricultura i Indústria, durant el Govern de Fumimaro Konoe. No obstant això, val a dir que també va ser ocupar càrrecs d'importància a diferents indústries. Va ser participant del moviment shintaisei com a ajudant proper a Konoe, va assumir el càrrec de primer secretari general de la Taisei Yokusankai (Associació d'Assistència al Govern Imperial) el 1940.
Va ser detingut i jutjat com a criminal de guerra de classe A després de la Segona Guerra Mundial, i va ser absolt.
Després de la seva mort es va crear el Memorial Arima (Arima Kinen) per recordar-lo.

### Esports

El 1939 va col·laborar en l'organització del club de beisbol Tokyo Senators i en la construcció de l'estadi professional Kamiigusa, anterior a l'estadi Korakuen. Assessor de la Lliga Professional de Beisbol del Japó, va ser molt actiu en la defensa del beisbol professional durant la Segona Guerra Mundial. El 1969 entrà a formar part del Saló de la Fama, com a part del Museu del Beisbol Japonès.
També va ser president de l'Associació de Carreres del Japó el 1955.

### Família

El seu fill va ser el novel·lista Yorichika Arima.

## Referències

* 1 2 «Arima, Yoriyasu» (en anglès). The Baseball Hall of Fame and Museum. Arxivat de l'original el 4 de novembre 2007. [Consulta: 22 novembre 2020].
* 1 2 3 4 5 6 7 8 «Arima, Yoriyasu» (en anglès). Portraits of Modern Japanese Historical Figures. Biblioteca Nacional de la Dieta, 2013. [Consulta: 22 novembre 2020].
* 1 2 3 4 Frédéric, Louis. Japan Encyclopedia. Cambridge i Londres: Harvard University Press, 2002, p. 362.
# Zara

«Zara» té aquests significats:
* Zara (marca), (filial d'Inditex) marca de moda
* Zara Home, (filial d'Inditex) marca de decoració per a la llar
* Zara (Awdhali), capital de l'estat d'Awdhali a la Federació d'Aràbia del Sud
* Zadar, ciutat de Croàcia
Viccionari
# Zeigler

Zeigler és una població dels Estats Units a l'estat d'Illinois. Segons el cens del 2000 tenia 1.669 habitants.

## Demografia

Segons el cens del 2000, Zeigler tenia 1.669 habitants, 712 habitatges, i 439 famílies. La densitat de població era de 749,3 habitants/km².
Dels 712 habitatges en un 27,7% hi vivien nens de menys de 18 anys, en un 47,1% hi vivien parelles casades, en un 10,5% dones solteres, i en un 38,3% no eren unitats familiars. En el 34,7% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,5% tenia menys de 18 anys, un 8,5% entre 18 i 24, un 28,2% entre 25 i 44, un 22,3% de 45 a 60 i un 18,6% 65 anys o més.
L'edat mediana era de 39 anys. Per cada 100 dones de 18 o més anys hi havia 89,2 homes.
La renda mediana per habitatge era de 22.344 $ i la renda mediana per família de 30.776 $. Els homes tenien una renda mediana de 27.721 $ mentre que les dones 17.500 $. La renda per capita de la població era de 13.781 $. Aproximadament el 13,7% de les famílies i el 17,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zeigler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Zeigler». American Fact Finder. Oficina del Cens dels Estats Units, 12-01-2010.
# Guàrdia Valona

La Guàrdia Valona va ser un cos d'infanteria reclutat originalment als Països Baixos espanyols, fonamentalment a la Valònia catòlica.

## Història

Era un cos escollit d'infanteria en l'Exèrcit del Rei, la creació del qual remunta a l'època en què els Països Baixos formaven part de la monarquia dels Habsburg. Es reclutaven entre els homes més aguerrits i de major alçada per a ser emprats en missions d'especial risc, com encapçalar un assalt o cobrir una retirada. Realitzaven també tasques de seguretat ciutadana. Així mateix han rebut el nom de guàrdies diversos cossos armats, encarregats de la seguretat interior i defensa de les fronteres, com va succeir amb les Guàrdies Velles de Castella.
Estava formada per flamencs o valons en nombre d'uns 4.000 homes. Després de l'emancipació d'aquells territoris, va continuar subsistint a Espanya la infanteria valona que, juntament amb l'espanyola, la irlandesa, la italiana i la suïssa, constituïen els diferents regiments de soldats professionals a la Guàrdia Real i com unitats de reforç en temps de campanya a la Cavalleria i Infanteria de l'Exèrcit espanyol.
Amb l'arribada del Rei Felip V a Espanya, es van reduir i van suspendre unitats i van incrementar amb altres noves les tropes que donaven protecció al Monarca, a l'estil de les que servien els Borbó a França. Així, al llarg del segle xviii es va crear la Guàrdia de Corps i més tard la "Guàrdia Valona".
Fins a 1794, en què els Països Baixos Austríacs (antigament Països Baixos Espanyols i actualment Bèlgica) van passar a poder de França, hi va haver a Lieja un centre de reclutament que podia allistar uns 400 o 500 homes l'any per als cossos valons. Els regiments d'infanteria valona, anomenats Brabant , Flandes i Brussel , van ser dissolts i refosos en altres regiments en els anys 1791 i 1792, i des de llavors va quedar únicament al Real Cos de Guàrdies valones en qualitat de cos de preferència, semblant en les seves prerrogatives i avantatges al de Guàrdies espanyoles. En aquest cos es va integrar la Guàrdia valona en quedar extingit en 1820.
La Guàrdia valona va gaudir a Espanya de molt just renom conquerit pels seus valerosos fets en els camps de batalla. Avui dia alguns dels seus descendents s'agrupen en el Cos Col·legiat de Descendents de les Reials Guàrdies Valones presidit pel comte de Gra, baró de Meer, i del qual és secretari general el comte d'Ardabani, baró de Perwez, tots dos descendents d'oficials d'aquelles Guàrdies.
# Uropsilins

Els uropsilins (Uropsilinae) són una subfamília de tàlpids. Actualment, aquest tàxon només conté un gènere vivent, Uropsilus, que viu a l'Àsia oriental. Tanmateix els primers representants d'aquest grup aparegueren durant el Miocè inferior i s'estengueren per gairebé tot Euràsia. S'han trobat restes de Desmanella dubia als Països Catalans.

## Referències

* ↑ Entrada «Uropsilinae» de la Paleobiology Database (en anglès). [Consulta: 20 desembre 2022].
* ↑ Michaux, J. «Découverte d'une faune de petits mammifères dans le Pliocène continental de la vallée de la Canterrane (Roussillon) ; ses conséquences stratigraphiques» (en francès). Bulletin de la Société géologique de France, 18, 1, 1976, pàg. 165-170.
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Bodes de sang

Bodes de sang (originalment en francès, Noces rouges) és una minisèrie francobelga de sis capítols dirigida per Marwen Abdullah. El 2021 es va estrenar la versió doblada en valencià a À Punt.
Es va emetre per primera vegada a Bèlgica, del 5 al 19 d'agost de 2018 a La Une; després a Suïssa, del 8 al 15 d'agost de 2018 a RTS Un i a França, del 28 d'agost a l'11 de setembre de 2018 a France 3. La sèrie és una coproducció de Scarlett Production, France Télévisions, Be-Films i RTBF.

## Sinopsi

La Sandra, filla d'un reconegut restaurador, es casa. Tots els seus amics i familiars assisteixen al casament, inclosa la seva germana, Alice, que ha tornat d'Austràlia després de quatre anys fora. Però, mentre la festa està en ple apogeu, la núvia es troba morta al peu d'un penya-segat. S'haurà suïcidat? Vincent Tambarini, amic de la família i present al casament, s'encarrega de la investigació. A poc a poc, afloren els secrets familiars.

## Repartiment

Els diferents papers són els següents:
* Alexia Barlier: Alice Pavane
* Joyce Bibring: Sandra Pavane
* Cristiana Reali: Claire Pavane, mare de l'Alice i la Sandra i propietària del restaurant Au Claire de l'eau
* Patrick Catalifo: Guy Pavane, pare de l'Alice i la Sandra i instructor de busseig
* Alexandra Vandernoot: Géraldine Pavane, germana d'en Guy i propietària del restaurant La Paillote
* Lannick Gautry: Vincent Tambarini, el policia encarregat de la investigació
* David Baiot: Benjamin, ajudant d'en Vincent
* Stéphane Freiss: Étienne, amic de la Géraldine i antic metge dels serveis d'emergències mèdiques
* Guillaume Duhesme: William Gaubert, el marit de la Sandra i oficial de l'Exèrcit de l'aire i de l'espai francès
* Constance Labbé: Camille, companya d'en Vincent
* Laurent Fernandez: Marc Gaubert, pare d'en William i en Younès
* Stefan Godin: Pierre Tambarini, pare d'en Vincent i en Simon i marit de la Cathy
* Sophie de La Rochefoucauld: Cathy Tambarini, mare de d'en Vincent i en Simon i esposa d'en Pierre
* Selma Kouchy: Yasmina, companya d'en Marc i mare d'en Younès

## Referències

* ↑ «Noces rouges», 23-10-2017. [Consulta: 18 agost 2018].
* ↑ Julia Baudin. «France 3 mise sur Les Noces rouges à la rentrée», 10-08-2018. [Consulta: 18 agost 2018].
* ↑ «Quatre sèries per a les nits de dijous i divendres a l’agost en À Punt». À Punt, 03-08-2021. [Consulta: 23 juliol 2022].
* ↑ «Noces rouges». 'Be-Films', 2018.
* ↑ «Noces rouges». FranceTVPro, 23-10-2017. [Consulta: 18 agost 2018].

## Enllaços externs

* Bodes de sang a À Punt
* Bodes de sang a AlloCiné (francès)
# Vijona Kryeziu

Vijona Kryeziu (8 d'octubre de 1997) és una atleta kosovar. Va participar en els Jocs Olímpics d'Estiu de 2016 en els 400 metres. Va participar en els 400 metres femenins del Campionat d'Europa d'atletisme de 2016. Ha batut rècords en l'atletisme femení del seu país en els 200, 300, 400, 600 i 800 metres.

## Referències

* ↑ «Kosovo athletes to fly the flag with pride in Rio 2016 Olympics». Reuters, 01-08-2016.
# Yōko Tawada

Yōko Tawada (多和田葉子, Tawada Yōko) (23 de març de 1960) és una escriptora japonesa que escriu en japonès i en alemany. Tawada viu a Alemanya des de 1982 i té un doctorat en literatura alemanya de la Universitat de Zúric (Suïssa). El 2005 va rebre la Medalla Goethe que atorga el Goethe-Institut.

## Obres

* "Sense tacons" (かかとを失くして, 1991) - Premi Gunzō per a Escriptors Novells
* "Casar-se amb un gos"(犬婿入り, 1993) - Premi Akutagawa
* Sospitosos en un tren nocturn (容疑者の夜行列車, 2003) - Premi Itō Sei de Literatura, Premi Tanizaki Jun'ichirō
* Atrapar la neu (雲をつかむ話, 2013) - Premi Yomiuri de Literatura, Premi del Ministeri de Cultura

## Traduccions al català

* El marit gos. (Llibre que conté tres relats: Persona, Talons extraviats i El marit gos), Traducció de Jordi Mas López. 2019, Godall Edicions. ISBN 978-84-949432-9-4

## Referències

* ↑ «Yōko Tawada». Gran Enciclopèdia Catalana. Barcelona: Grup Enciclopèdia Catalana.
* ↑ Haase, Donald. The Greenwood Encyclopedia of Folktales and Fairy Tales: Q-Z. Greenwood Publishing Group, 2008, p. 944. ISBN 978-0-313-33444-3.
* ↑ «Yoko Tawada». Books from Japan. Arxivat de l'original el 10 d’abril 2022. [Consulta: 2 juliol 2016].
* ↑ «Yoko Tawada». Goethe Institut. [Consulta: 2 juliol 2016].

## Enllaços externs

* Traducció al castellà de la seva història "El bany" ("Das Bad")